EKONOMIAREN GARAPENA ETA LEHIAKORTASUNEKO SAILBURUAK (Tapia Otaegui) (EAJ, 2018-03-23):
Eskerrik asko, presidente anderea.
Becerra jauna, jakingo duzu dagoeneko Jaurlaritzari tokatu zitzaion zatian, hau da enkomienda gure zatia denean, Gipuzkoako zatian eta Bergara-Bergara tramoan, adibidez, talde horrekin lanean estu aritu dela ETSko ordezkaritza, hain zuzen ere gauzak ahalik eta era egokienean exekutatzeko modua izan genezakeelako eta horrela ulertuta horrela egin genuen.
Beraz, adibide hori guretzako egokia izanik, noski, beste tramo guztietara ere eramatea egokitzat jo genuen.
Beraz, kasu honetan ari gara beste tramo batetaz eta kasu honetan tramo honetan Jaurlaritzak ez du eskumenik martxan jarri ahal izateko, baina bai Adif-ek eta, beno, hainbat joan etorri izan ditugu eta dakizunez baita ere berriro obrak hastear daude.
Zentzu honetan, abendua bukatzear zegoela aurreko urtean, nolabait txosten hori helarazi zitzaigun eta talde horrek nahi zuen gure sailaren mediazio bat nolabait Adif-era iristeko eta, noski, horrela lan egin dugunez egokitzat jo genuen.
Neurri bat baino gehiago daude, aipatzen zenuen bezala, eta guztiak gainera aztertzen ari dira udalarekin xehetasunera jaisteko eta ikusteko zein diren planteagarriagoak, nola planteatu daitezken eta, berriro diot, gauza horiek era egokian planteatu ahal izateko.
Zuzenean jakin nahi genituen nolakoak ziren planteatzen ziren guzti horiek  - neurri guzti horiek -  eta horretarako pentsatu izan genuen udalarekin batera eta biztanle horiekin, Angiozargo biztanleekin, bilera bat egin behar genuela ETStik Jaurlaritzati guztion artean hori martxan jarri ahal izateko eta eskaera hori zuzenean Adif-ekin tratatzeko eta nolabait hori nola aurrera eraman zitekeen ikusteko.
Bilera bat planteatu zen otsailean baina beno, horrelako eguraldia zela eta atzeratu egin zen eta, beno, nik uste dut hor ezin dela ukatu, Bergarako Udalak jarraitu du lanean eta birplanteatu egin dugu nolabait egin beharreko bilera.
Izan ordez gure artekoa, hemen Euskadin egiten dena  - udala, Jaurlaritza eta biztanleak eta gero Adif-era eraman - , planteatu dugu beste gauza bat: Udalak eta biztanleak lantzea txosten hori, lantzea zein izango diren neurriak, eta une honetan guztiok elkarrekin joatera Adif-ekin planteatzera zer nahi dugun, nola egin nahi dugun eta abar. Eta une honetan Adif-ekin harremanetan gaude eta planteatzen apirilean bilera izatea Bilbon, ETSko egoitzan.
Beraz, une honetan hori da gure helburua. Ez egitea bitartekari baizik eta biztanle horiek eta udalak berak zuzenean izatea aukera Adif-eri aurkeztera nola nahi duten egin eta lehendik, Bergara-Bergara tramoan Jaurlaritzak egin duen bezala, trataera berdina izatea eta modu berdinean lantzea biztanle horiekin harremana; eta diozun bezala, planteatu diren hainbat eta hainbat ekimen ikustea nola gauzatu daitezkeen.
Agian % 1 kultural horrekin baino agian askoz ere neurri sinpleagoak dira eta diru ere hori erabili gabe beste era batera landu daitezke.
Helburua azken finean da izatea erlazio zuzen bat biztanleak Adif-eko... Ez Adif-ekoekin bakarrik, baizik eta gero enpresan bertan ari direnean beraiekin ere nolabait guzti hori lantzea, hau da  - eta berriro diot - , ETSk erabili duen eredu berbera, alkateak planteatu zigun bezala, udalak planteatu zigun bezala Adif-ekin lantzea eta hori da une honetan gauden egoera.
Beraz, gure konpromiso osoa Jaurlaritzaren ikuspegitik gauzak ahalik eta egokien egiteko.
Badakigu horrelako azpiegitura batek, egia da, onurak orokorrean ekarri ditzakeela eta ekarriko dituela, baina badaudela bereziki kaltetuak izango direnak eta pertsona horiek eta biztanle horiek kasu honetan udalerriek izan behar dutela baita ere konpentsazio bat eta izan behar dutela beraien eskaerei erantzuteko lekua eta entzuteko hasiera batean.
Hori da gure borondatea eta horrela landuko dugu hemendik aurrera ere.
Eskerrik asko.